హైదరాబాద్ (ఆంధ్రజ్యోతి బిజినెస్): ప్రత్యేక రాష్ట్రంగా ఏర్పడిన తర్వాత తెలంగాణలో ఆర్థిక వృద్ధి రేటు మళ్లీ గాడిలో పడింది. ప్రస్తుతం రాష్ట్ర ఆర్థిక వృద్ధి రేటు జాతీయ సగటును మించిపోయిందని ప్రముఖ ఆర్థికవేత్త ప్రొఫెసర్ సిహెచ్ హనుమంతరావు అన్నారు. స్థానిక ఆర్థిక, సామాజిక అధ్యయనాల కేంద్రం (సె్స)లో జరిగిన తెలంగాణ ఎకనామిక్ అసోసియేషన్ (టిఈ) ప్రఽథమ వార్షికోత్సవ సదస్సులో ప్రధాన అతిథిగా పాల్గొన్న హనుమంతరావు మాట్లాడారు. ప్రత్యేక రాష్ట్ర ఆందోళనతో నెలకొన్న రాజకీయ అనిశ్చితితో 2012-14 మధ్య కాలంలో తెలంగాణ వృద్ధి రేటు జాతీయ సగటు కంటే వెనకబడిన విషయాన్ని గుర్తు చేశారు.ప్రత్యేక రాష్ట్రంగా ఏర్పడిన తర్వాత పరిస్థితులు కుదుట పడడంతో వృద్ధి రేటు మళ్లీ పట్టాలెక్కిందన్నారు. రాష్ట్ర ప్రభుత్వం చేపట్టిన మిషన్ కాకతీయ, మిషన్ భగీరథ పథకాలు తెలంగాణ గ్రామీణ ముఖ చిత్రాన్నే మార్చేసే అవకాశం ఉందన్నారు. పారిశ్రామిక పెట్టుబడుల కోసం తీసుకొచ్చిన టిఎ్స-ఐపాస్ అనుకున్న లక్ష్యాలను సాధిస్తోందన్నారు. మెరుగు పడిన విద్యుత సరఫరా, రాజకీయ స్థిరత్వం కూడా రాష్ట్ర ఆర్థిక వృద్ధి రేటు గాడిలో పడేందుకు దోహదం చేశాయన్నారు. సామాజిక రంగంలోనూ కొంత ముందడుగు వేసినా, ఇంకా సాధించాల్సింది చాలా ఉందన్నారు. ఆర్థికాభివృద్ధితో పాటు మానవ అభివృద్ధి జరగాలంటే విద్య, ఆరోగ్యం అత్యంత కీలకమన్నారు. ఈ విషయాన్ని దృష్టిలో ఉంచుకుని ‘కేజీ టు పీజీ’ పథకాన్ని త్వరగా అమలు చేయాలని హనుమంత రావు సూచించారు. కొత్త జిల్లాల ఏర్పాటుతో పాలన ప్రజలకు మరింత చేరువై, ప్రభుత్వంతో పాటు, అధికారుల్లోనూ బాధ్యత పెరుగుతుందన్నారు.
hyderabad (aandhrajyoti bijines): pratyeka rashtranga erpadina tarvaata telamgaanalo aardhika vruddhi retu malli gaadilo padindi. prastutam rashtra aardhika vruddhi retu jaateeya sagatunu minchipoyindani pramukha aardhikavetta professor sihech hanumantarao annaru. sthaanika aardhika, saamaajika adhyayanaala kendram (sesa)loo jarigina telamgaana ekanamic asosiation (tiee) prathama vaarshikotsava sadassulo pradhaana atithigaa palgonna hanumantarao matladaru. pratyeka rashtra aandolanato nelakonna rajakeeya anischititoe 2012-14 madhya kaalamlo telamgaana vruddhi retu jaateeya sagatu kante venakabadina vishayaanni gurtu chesaru.pratyeka rashtranga erpadina tarvaata paristhitulu kuduta padadamtho vruddhi retu malli pattaalekkindannaaru. rashtra prabhutvam chepattina mishan kaakateeya, mishan bhagiratha pathakaalu telamgaana graameena mukha chitraanne marchese avakaasam undannaaru. paarisraamika pettubadula kosam teesukochina ts-ipas anukunna lakshyaalanu saadhistoondannaaru. merugu padina vidyuta sarafara, rajakeeya sthiratvam kuudaa rashtra aardhika vruddhi retu gaadilo padenduku dohadam chesaayannaaru. saamaajika rangamloonuu kontha mundadugu vesina, inka saadhinchaalsindi chala undannaaru. aardhikaabhivruddhitho paatu manava abhivruddhi jaragalante vidya, aarogyam atyanta keelakamannaru. ee vishayaanni drushtilo unchukuni ‘kagi tu pg’ pathakaanni twaragaa amalu cheyalani hanumanta raavu suuchimchaaru. kotta jillala erpaatutho paalana prajalaku marinta cheruvai, prabhutvamto paatu, adhikaarulloonuu baadhyata perugutundannaaru.